text: Banegården er støvsuget for flygtninge
  18 februar 2016 kl. 16.25
  Tidligere kom der dagligt op mod 500 flygtninge til Flensborg Banegård. Nu kommer der mellem 15 og 20, fortæller de frivillige.
  Mens flygtningestrømmen den var på sit højeste, var omkring 50 frivillige beskæftiget på banegården. Der var informationskontor og der blev lavet mad til flygtninge. Men i dag ser livet på banegården helt anderledes ud. Det fortæller Nicolas Jähring  fra organisationen Refugees Welcome i Flensborg.
  Siden den danske grænsekontrol blev indført 4. januar er langt færre flygtninge strandet i Flensborg. Tilbage i november var der over 2000 overnattende flygtninge om ugen. I dag er tallet under 50, oplyser Flensborg by.
  Ifølge Nicolas Jähring så betyder grænsekontrollen, der gør det vanskeligt for flygtninge at komme til Sverige, at mange i stedet søger asyl i Tyskland.
  Refugees Welcome er dog klar til at træde til med hjælpende hænder, hvis flygtningestrømmen den igen tager til.
  -Lige nu er vi på standby, siger Nicolas Jähring til TV SYD.
  
  